ગોંડલ હિંદુ ઉત્સવ સમિતિ દ્વારા પ્રતિ વર્ષ મુજબ જન્માષ્ટમી મહોત્સવ નું આયોજન કરાયું હતું શહેરના ભગવતપરા, ભોજરાજપરા, નાની મોટી બજાર, ગુંદાળા રોડ સહિતના વિસ્તારોમાં વિવિધ ગ્રુપ મંડળો દ્વારા શણગાર કરવામાં આવ્યા હતા અને આકર્ષક ફ્લોટ્સ તૈયાર કરાયા હતા, જન્માષ્ટમીના દિને વહેલી સવારે ભગવત પરા ખાતેથી વિશાળ શોભાયાત્રા નીકળવા પામી હતી જેમાં વિવિધ મંડળોએ સાંસ્કૃતિક પ્લોટ તૈયાર કર્યા હતા આ શોભાયાત્રા શહેરના ભગવતપરા ખાતેથી નીકળી સરકારી દવાખાના ચોક, માંડવી ચોક, નાની બજાર, ચોરડી દરવાજા ચોક, વિક્રમસિંહ રોડ, ભોજરાજપરા, કુંભારવાડા મોટી બજાર થઈ મોટી હવેલી એ પહોંચી વિસર્જન પામી હતી, હિંદુ ઉત્સવ સમિતિના ગોપાલભાઈ ટોળીયા સહિતના કાર્યકરો ની આગેવાનીમાં શોભાયાત્રા નીકળી હતી કોઇ અનિચ્છનીય બનાવ ન બને તે માટે પોલીસ દ્વારા ચુસ્ત બંદોબસ્ત રખાયો હતો શહેરના વિવિધ વિસ્તારના લોકો દ્વારા શોભાયાત્રાનું સ્વાગત કરવામાં આવ્યું હતું.